ከመይ ኢሉ'ዩ ንሓደ ሕማም ዝተሰርሐ ክታበት ንኻልኦት ዝፍውስ ወይ ዝከላኸል ዝብል ሕቶ ክኸውን ኣለዎ። እዚ ሕቶ፡ ናይ ተመራመርቲ'ውን እዩ። ክሳብ ሕጂ ካብ ዘለው ግምታዊ መርትዖታት እቲ ሓደ፡ ደቂቕ ኣካላት (ማይክሮኦርጋዝምስ) እቶም ሕማማት ዝተፈላለዩ'ኳ እንተኾኑ፡ ዝኾነ ዓይነት 'ኣንቲጂን' ግን የራኽቦም'ዩ ዝብል'ዩ። አንቲጂንስ ዝብሃሉ ሞሎኲላት'ዮም። ተፈጥሮኣዊ ናይ ምክልኻል ዓቕምና፡ ሕማም ንምክልኻል፡ ንሞሎኲላት ከም ሰለልቲ ይጥቀመሎም። ዝኾነ ዘይፍለጥ ነገር፡ ናብ ሰብነትና ክኣቱ እንከሎ፡ ቀልጢፎም ሓበሬታ ዝህቡ ንሳቶም'ዮም፤ ኣንቲጂናት። ንኣብነት፡ ሓደ ህጻን ክታበት ዓባይ ሰዓል ቢሲጂ ክውጋእ እንከሎ መጀመርታ ይበኪ። ድሓር እቲ ክታበት ናብ ሰብነቱ ይኣቱ። ጸኒሑ፡ ሰብነቱ ምስ ዝኾነ ሓድሽ ዓይነት ፕሮቲን ይላለ፤ ድሕሪኡ እንታይ ከም ዝፍጠር ክጠፍአኩም ድዩ?
